# Английска висша лига

### от Уикипедия, свободната енциклопедия

Карта на отборите от Английската Висша Лига

Английската висша лига или ФА Премиър Лигата (която за удобство и по желание на спонсора е наричана Барклис Премиършип) е най-горната дивизия в английския футбол, намираща се над Футболната лига и разглеждана като главната английска дивизия.

## [редактиране] Обща информация

Във ФА Премиър Лигата се състезават най-добрите 20 футболни клуба в английската футболна система. Образува се през 1992 година, когато отборите от тогавашната Първа дивизия се отцепват от Футболната лига, след като подписват договор със сателитната телевизия BSkyB, осигуряващ им значително подобрени доходи от телевизионни права. Новото име представлява обикновено комерсиално реструктуриране и създаване на нова търговска марка, тъй като реално няма никаква промяна в начина на провеждане на състезанието. В Премиършип се състезават едни от най-добрите играчи в света, включително и много чужденци. Логично, дивизията е и сред най-печелившите в света с общ приход на отборите над 1,3 млрд. паунда, според Deloitte - над 50% по-богата от втория в класацията - Италианската Серия А. В момента Английската висша лига е на второ място в класацията на УЕФА, базирана на представянето на отборите в евротурнирите в последните пет години, зад Испанската Ла Лига, а беше на първо място през сезон 2004-05.

### [редактиране] Състезанието

В Премиършип се състезават 20 отбора. Всеки отбор играе срещу всеки по два пъти - веднъж на свой терен и веднъж на стадиона на противника си, което прави по 38 мача на отбор и общо 380 мача за целия Премиършип за един сезон. В края на сезона последните три отбора отпадат в Чемпиъншип, а на тяхно място влизат първите два от по-долната дивизия, заедно с победителя от плейофите, играещи се между отборите, завършили между 3-то и 6-то място в Чемпиъншип.

Отборите, завършили на първите четири места в класирането, получават правото да участват в Шампионската лига на УЕФА, като първите два влизат директно в груповата фаза, а третият и четвъртият се включват в третия квалификационен кръг на надпреварата и трябва да надделеят над противник в двубой от два мача. Петият в Премиършип автоматично печели участие в Купа на УЕФА, а шестият и седмият също могат да се класират в зависимост от резултатите в купите. Ако носителят и финалистът за ФА Къп (Купата на Англия) завършат в първите пет, то шестият отбор участва за Купата на УЕФА. Ако носителят на Купата на Лигата е в първите пет, то мястото за Купата на УЕФА отива за най-добре класиралия се и неспечелил до момента място отбор в първенството. За разлика от ФА Къп, това място не отива за финалиста.

### [редактиране] Спонсорство

От 1993 Премиършип е спонсорирана от външни компании. Компанията-спонсор избира името на състезанието, но до момента всички се придържат към традицията просто да добавят името си пред неизменното Премиършип. Ето и досегашните спонсори:

1993-2001 - Карлинг (ФА Карлинг Премиършип) 2001-08 - Барклис (Баркис Премиършип; също известна като Баркликардс Премиършип)

### [редактиране] Премиършип и светът

Често наричано "Най-великото шоу на Земята", ФА Премиър Лигата е едно от най-гледаните първенства в света, следено от милиарди зрители. Над 260 чужденци участват в английските дивизии, като 101 от тях взеха участие на Световното първенство през 2002 в Япония и Южна Корея. Състезанието се следи по целия свят, като мачове от него са показвани в над 150 страни.

Отбори като Манчестър Юнайтед, Челси, Арсенал и Ливърпул и велики играчи като Ерик Кантона, Алън Шиърър, Джанфранко Дзола, Райън Гигс и по-късно Стивън Джерард, Тиери Анри, Рууд ван Нистелрой, Уейн Руни и Кристиано Роналдо станаха символи на английския и световния футбол. Английският футбол е много популярен в Скандинавия и по-точно в Норвегия, където има т.нар. футболни фериботи, предлагащи възможността на хората да видят любимите си отбори на живо.

### [редактиране] Количество чужденци

През сезон 2000-01 количеството чужденци (футболисти, родени извън Великобритания) е 36%. До сезон 2004-05 процентът нараства до 45%, а 85-те процента чужденци в Арсенал (сравнени с 64% през 2000-01) са все още ненадминат рекорд. В момента само Ливърпул със своите 72% чужденци изпреварва закупения през 2003 от руския милиардер Роман Абрамович Челси.

## [редактиране] История

Английската висша лига е създадена на 20 февруари 1992, а първият сезон се играе 1992-93. Това означава разчупване на формата на футболната лига, оперираща дотогава в продължение на 104 години с 4 дивизии. Някои събития през средата на 80-те години на миналия век ясно показват нуждата от фундаментални промени. Английският футбол тогава е в най-лошото си положение — стадионите са в окаяно състояние, удобствата за феновете са почти нулеви, а хулиганството е развито дотолкова, че довежда до наказването на държавата от европейските състезания.

Радикални промени са нужни, за да може английският футбол да просперира. Предложението за преструктуриране на първенството, така че да бъдат вложени повече пари в него, The Founder Members Agreement, подписано на 17 юли 1991 година от топклубовете в тогавашната Първа дивизия, установява основите на Премиършип. Новосформираната Висша лига е финансово независима от Футболната лига и Футболната асоциация и има право да обсъжда оферти за спонсорство и телевизионни права.

През 1992 клубовете от Първа дивизия едновременно я напускат и на 27 май 1992 Премиършип се формира като самостоятелна компания с офис в квартирата на Футболната асоциация в Ланкастър Гейт.

Лигата се състои от 22 отбора при създаването си, но по-късно, поради настояване от страна на ФИФА за намаляване на броя изигравани срещи годишно, те са редуцирано до 20 през 1995, когато отпадат 4 отбора и се класират само 2. На няколко пъти има дискусии за допълнително намаляване на броя до 18, но засега няма планове това да се случи скоро.

## [редактиране] Членове на Премиършип през сезон 2005/06

Отбор | Позиция през сезон 2004/05 в Премиършип | Първи сезон в най-горна дивизия | Първи сезон от моментната поредица в най-горната дивизия
--- | --- | --- | ---
Арсенал*† | втори | 1904–05 | 1919–20
Астън Вила*† | четвърти | 1888–89 | 1988–89
Бирмингам Сити | дванадесети | 1894–95 | 2002–03
Блекбърн† | петнадесети | 1888–89 | 2001–02
Болтън | шести | 1888–89 | 2001–02
Чарлтън | единадесети | 1936–37 | 2000–01
Челси*† | първи | 1907–08 | 1989–90
Евертън*† | четвърти | 1888–89 | 1954–55
Фулъм | тринадесети | 1949-50 | 2001–02
Ливърпул*† | пети | 1894–95 | 1962–63
Манчестър Сити† | осми | 1899–1900 | 2002–03
Манчестър Юнайтед*† | трети | 1892–93 | 1975–76
Мидълзбро† | седми | 1902–03 | 1998–99
Нюкасъл Юнайтед | четиринадесети | 1898–99 | 1993–94
Портсмут | шестнадесети | 1927–28 | 2003–04
Съндърланд | първи в Чемпиъншип, класира се | 1890–91 | 2005–06
Тотнъм*† | девети | 1909–10 | 1978–79
У.Б.А. | седемнадесети | 1888–89 | 2004–05
Уест Хем | шести в Чемпиъншип, класира се чрез плейофи | 1923–24 | 2005–06
Уигън | втори в Чемпиъншип, класира се | 2005–06 | 2005–06

* Играл във всички сезони на Премиършип.
† Съосновател на Премиършип

## [редактиране] Бивши членове на Премиършип

Отбор | Години, прекарани в Премиършип | Първи сезон от сегашната серия в Премиършип | Последен сезон на последната серия в Премиършип
--- | --- | --- | ---
Барнзли | 1 | 1997–98 | 1997–98
Брадфорд | 2 | 1999–2000 | 2000–01
Ковънтри† | 34 | 1967–68 | 2000–01
Кристъл Палас† | 1 | 2004–05 | 2004–05
Дарби Каунти | 6 | 1996–97 | 2001–02
Ипсуич Таун† | 2 | 2000–01 | 2001–02
Лийдс Юнайтед† | 14 | 1990–91 | 2003–04
Лестър Сити | 1 | 2003–04 | 2003–04
Норич Сити† | 1 | 2004–05 | 2004–05
Нотингам Форест† | 1 | 1998–99 | 1998–99
Олдъм Атлетик† | 3 | 1991–92 | 1993–94
Куинс Парк Рейнджърс† | 13 | 1983–84 | 1995–96
Шефилд Юнайтед† | 4 | 1993–94
Шефилд Уензди† | 9 | 1991–92 | 1999–2000
Саутхемптън† | 27 | 1978–79 | 2004–05
Суиндън Таун | 1 | 1993–94 | 1993–94
Уотфорд | 1 | 1999–00 | 1999–2000
Уимбълдън(a)† | 14 | 1986–87 |
Уулвърхемптън | 1 | 2003–04 | 2003–04

† Съосновател на Премиършип. (a) Вече Милтън Кийнс Донс

## [редактиране] Предишни шампиони на Англия

Следните 23 отбора са печелили най-горната дивизия в английския футбол, наричаща се Първа дивизия от 1888/89 до 1991/92 и Премиършип от сезон 1992/93

- 18 титли - Ливърпул
- 16 титли - Манчестър Юнайтед
- 13 титли - Арсенал
- 9 титли - Евертън
- 7 титли - Астън Вила
- 6 титли - Съндърланд
- 4 титли - Нюкасъл Юнайтед, Шефилд Уензди
- 3 титли - Блекбърн, Хъдърсфийлд, Лийдс, Челси, Уулвърхемптън
- 2 титли - Бърнли,Дарби Каунти, Манчестър Сити, Портсмут, Престън НЕ, Тотнъм
- 1 титла - Ипсуич, Нотингам Форест, Шефилд Юнайтед, У.Б.А.

## [редактиране] Топ голмайстори

### [редактиране] По сезон

Сезон | Голмайстор, клуб | Брой голове
--- | --- | ---
1992–93* | Теди Шерингам, Тотнъм Хотспър | 22
1993–94* | Анди Коул, Нюкасъл Юнайтед | 34
1994–95* | Алън Шиърър, Блекбърн Роувърс | 34
1995–96 | Алън Шиърър, Блекбърн Роувърс | 31
1996–97 | Алън Шиърър, Нюкасъл Юнайтед | 25
1997–98 | Крис Сътън, Блекбърн Роувърс Дион Дъблин, Ковънтри Сити Майкъл Оуен, Ливърпул | 18
1998–99 | Джими Флойд Хасълбанк, Лийдс Юнайтед Майкъл Оуен, Ливърпул Дуайт Йорк, Манчестър Юнайтед | 18
1999–2000 | Кевин Филипс, Съндърланд | 30
2000–01 | Джими Флойд Хасълбенк, Челси | 23
2001–02 | Тиери Анри, Арсенал | 24
2002–03 | Рууд ван Нистелрой, Манчестър Юнайтед | 25
2003–04 | Тиери Анри, Арсенал | 30
2004–05 | Тиери Анри, Арсенал | 25 |
2005–06 | Тиери Анри, Арсенал | 27

  * През първите три сезона от историята на Премиършип играят 22 отбора, следователно по 42 мача на отбор. Всички понататъшни сезони се играе с 20 клуба, следователно по 38 мача на отбор.

### [редактиране] За всички времена

Данните са от 21 януари 2006.

Класиране | Футболист | Голове
--- | --- | ---
1 | Алън Шиърър * | 254
2 | Анди Коул * | 185
3 | Тиери Анри * | 164
4 | Роби Фаулър | 161
5 | Майкъл Оуен * | 152
6 | Теди Шерингам * | 143
7 | Джими Флойд Хасълбанк * | 129
8 | Денис Бергкамп | 125
9 | Дуайт Йорк * | 121
10 | Йън Райт | 113

  * Играе в Премиършип през сезон 2005-06.

## [редактиране] Любопитни факти

- Брайън Дийн вкарва първия гол в историята на Премиършип през 1992 година.
- От самото си създаване във Висшата лига на Англия винаги се състезава отбор, чието име започва с У (W) - Уимбълдън (1992-2000), Уест Хем (1993-2003), Уулвърхемптън (2003-2004), У.Б.А. (2004-досега), Уигън (2005-досега)

## [редактиране] Външни препратки

- Официален сайт на Премиършип
- Football-England
- Пълна статистика за Премиършип
- Местоположение на отборите, състезаващи се в Премиършип
- Проклятието на 'красивата игра', Associated Press
- Официален сайт на FA
- Клубни коефициенти за европейските турнири през сезон 2005

| Тази статия е включена в списъка на избраните на 9 февруари. Тя е призната от участниците в проекта за една от най-добрите статии на български език в Уикипедия.

Взето от „http://bg.wikipedia.org../../../%D0%B0/%D0%BD/%D0%B3/%D0%90%D0%BD%D0%B3%D0%BB%D0%B8%D0%B9%D1%81%D0%BA%D0%B0_%D0%B2%D0%B8%D1%81%D1%88%D0%B0_%D0%BB%D0%B8%D0%B3%D0%B0.html“.

Категории: Избрани статии | Английски футбол | Турнири по футбол

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Српски / Srpski
- Svenska
- ไทย
- Türkçe
- Tiếng Việt
- 中文
- 粵語